《题永徽中所模兰亭叙》
宋代·米芾

永和九年暮春月，内史山阴幽兴发。群贤题咏无足珍，叙引抽毫取奇札。

好之写来终不如，神助留为后世法。二十八行三百字，模写虽多谁定似。

昭陵竟发不知归，尚有异形终可秘。彦远记模不记褚，要录班班有名氏。

后生有得苦求高，俗说纷纷那有是。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。